उन्होंने बताया कि सदस्यता के संबंध में प्रधानाचार्य की दर्शाए गए प्रमाण पत्र संदिग्ध हैं। जिसमें उन्होंने अपने नियमानुसार पांच वर्ष के अनुभव की जानकारी दी है, जबकि उनका अनुभव मात्र एक वर्ष 2014-15 का है। खंड शिक्षा अधिकारी ने उपस्थिति पंजिका के अनुसार एक वर्ष का ही अनुभव ही बताया है। सहायक शिक्षा निदेशक ने भी नियुक्ति विषयक पत्रवली में प्रबंध कार्यकारिणी के प्रस्ताव की कॉपी न होने की बात कही। उन्होंने बताया कि 4 फरवरी वर्ष 2016, 19 नवंबर वर्ष 2016, 19 दिसंबर वर्ष 2016 को भी यही शिकायत की थी, लेकिन विभाग ने निस्तारण की चुप्पी साधी है। उन्होंने प्रधानाचार्य पद पर हुई नियुक्ति को अवैध बताते हुए निरस्त करने की मांग की है। अन्यथा की स्थिति में कोर्ट जाने की चेतावनी दी है।